ΠΑΝΕΠΙΣΤΗΜΙΟ ΘΕΣΣΑΛΙΑΣ

ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ

ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ

ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ

**«ΕΠΙΧΕΙΡΗΜΑΤΙΚΟΤΗΤΑ»**

**Συμπληρωματική Πρόσκληση Εκδήλωσης Ενδιαφέροντος**

**Ακαδημαϊκό Έτος 2022-23**

Το Τμήμα Οικονομικών Επιστημών και το Τμήμα Διοίκησης Επιχειρήσεων του Πανεπιστημίου Θεσσαλίας καλούν τους ενδιαφερόμενους/τις ενδιαφερόμενες να υποβάλουν υποψηφιότητα για την παρακολούθηση του **Διατμηματικού Προγράμματος Μεταπτυχιακών Σπουδών (ΔΠΜΣ) «Επιχειρηματικότητα» για το ακαδημαϊκό έτος 2022-2023.**

Οι μεταπτυχιακές σπουδές στην **«Επιχειρηματικότητα»** οδηγούν στη λήψη Μεταπτυχιακού Διπλώματος Ειδίκευσης μετά από φοίτηση δύο (2) εξαμήνων (**πλήρους εντατικής φοίτησης**) ή τεσσάρων (4) εξαμήνων (**μερικής εντατικής φοίτησης**). Η λήψη του διπλώματος προϋποθέτει την παρακολούθηση και επιτυχή εξέταση σε **έξι (6) μαθήματα** και την εκπόνηση και επιτυχή εξέταση της μεταπτυχιακής **διπλωματικής εργασίας** (75 ECTS). Ο μέγιστος αριθμός εισακτέων ανέρχεται σε σαράντα (40) άτομα.

Τα μαθήματα του ΔΠΜΣ διδάσκονται **Παρασκευή** και **Σάββατο**, **κάθε δεύτερη εβδομάδα**, στη **Λάρισα** (Γαιόπολις).

Τα συνολικά **τέλη φοίτησης** στο ΔΠΜΣ ανέρχονται σε **€3.300** και **καταβάλλονται τμηματικά**, κατά τη διάρκεια των σπουδών.

Η διαδικασία επιλογής περιλαμβάνει **προ-επιλογή με βάση το φάκελο υποψηφιότητας** και γίνεται με κριτήρια όπως ο βαθμός πτυχίου, η βαθμολογία στα μαθήματα που είναι σχετικά με το γνωστικό αντικείμενο του ΔΠΜΣ, η βαθμολογία της πτυχιακής εργασίας (όπου αυτή προβλέπεται στον πρώτο κύκλο σπουδών), η γνώση της αγγλικής γλώσσας και η επαγγελματική εμπειρία.

Η **υποβολή υποψηφιοτήτων** θα γίνεται έως και την **Πέμπτη 15/09/2022**.

Οι αιτήσεις γίνονται αρχικά **ηλεκτρονικά**, στην ιστοσελίδα του προγράμματος (msc-entrepreneurship.uth.gr). Στη συνέχεια, οι **φάκελοι υποψηφιότητας** θα πρέπει να υποβληθούν σε έντυπη μορφή, στη Γραμματεία του ΔΠΜΣ στην παρακάτω διεύθυνση:

Πανεπιστήμιο Θεσσαλίας – ΓΑΙΟΠΟΛΙΣ

Γραμματεία ΔΠΜΣ Επιχειρηματικότητα

Περιφερειακή Οδός Λάρισας-Τρικάλων

ΤΚ 415 00, Λάρισα

Τηλ: 2410.684.708

Όσοι/ες προ-επιλεγούν θα κληθούν σε **προφορική διαδικτυακή συνέντευξη την Παρασκευή 16/09/22.**

H έναρξη των μαθημάτων πρόκειται να πραγματοποιηθεί τον Οκτώβριο του 2022.

Περισσότερες πληροφορίες παρέχονται στην ιστοσελίδα του ΔΠΜΣ στην «Επιχειρηματικότητα» (**msc-entrepreneurship.uth.gr**), μέσω e-mail (**msc-entrepreneurship@uth.gr**) και από τη Γραμματεία ΔΠΜΣ, τηλ: **2410684708**

Η Διευθύντρια

Καθηγήτρια Τμήματος Οικονομικών Επιστημών

Β. Μπέλλου